अपने एक मीडिया रिलीज में आईएनएस ने बुधवार को कहा कि “आरोपों के आधार पर लगातार मीडिया पर हमले किए जा रहे हैं और एक लोकतांत्रिक देश में प्रेस की स्वतंत्रता के लिए गंभीर चुनौती खड़ी की जा रही है। आईएनएस ने केरल सरकार से इस मामले में तुरंत सुनवाई रोकने के मांग की है। गौरतलब है कि सोमवार को एडीटर्स गिल्ड ने अपने बयान में कहा है कि गिल्ड यह समझती है कि मिस्टर बालकृष्णनन ने एक एंकर होने के नाते क्या कहा है। उनकी बात को अलग नजरिए से देखा गया और इसके आधार पर उनके खिलाफ एफआईआर दर्ज की गई। राज्य की वामपंथी सरकार को इस दुर्भाग्यपूर्ण मामले का, जिसे सरकार द्वारा समर्थित एक संगठन द्वारा बढ़ा-चढ़ाकर पेश किया गया, संज्ञान लेना चाहिए। साथ ही यह भी सुनिश्चित करना चाहिए कि पुलिस ऐसा कोई कदम ना उठाए, जिससे प्रेस की स्वतंत्रता का हनन हो।